
43.
[bookmark: _Hlk92368678]Par grozījumiem Ogres novada pašvaldības domes 2023. gada 20. jūlija lēmumā 
 “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.” un darba uzdevuma derīguma termiņa pagarināšanu

Detālplānojuma izstrāde uzsākta pamatojoties uz Ogres novada pašvaldības (turpmāk – Pašvaldības) domes 2023. gada 20. jūlija lēmumu “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.”.  Atbilstoši šī lēmuma 2. pielikumam (līgums par detālplānojuma izstrādi un finansēšanu, turpmāk - Līgums), detālplānojuma izstrādātājs ir sabiedrība ar ierobežotu atbildību “Geopols” (turpmāk – SIA “Geopols”).  
[bookmark: _GoBack]2024. gadā Pašvaldība apstiprināja SIA “Geopols” zemes ierīcības projektu, ar kuru Zemes vienība sadalīta trīs atsevišķās zemes vienībās – Līvciema iela 54 ar kadastra apzīmējumu 7494 011 0408 un platību 2,17 ha , zemes vienībā ar kadastra apzīmējumu 7494 011 0409 un platību 0,23 ha un zemes vienībā ar kadastra apzīmējumu 7494 011 0410 un platību 0,04 ha.   
2025. gada 15. aprīlī Pašvaldībā saņemts trīs privātpersonu (U.J., V.L., L.M.)  (turpmāk arī – Iesniedzēju) iesniegums (reģistrēts Pašvaldībā ar Nr. 2-4.2/1271) (turpmāk – Iesniegums), kurā lūgts pieņemt lēmumu par grozījumiem detālplānojuma zemes vienībai Līvciema ielā 54 Ikšķilē, Ogres nov., kadastra Nr. 7494 011 0006 (turpmāk – Zemes vienība) darba uzdevumā, pievienojot detālplānojuma teritorijai vēl 4 zemes vienības.  Detālplānojuma mērķis ir veidot savrupmāju apbūvi, kā arī detalizēt transporta inženierinfrastruktūras risinājumus. 
2025. gada 29. maijā Pašvaldības dome pieņēma lēmumu “Par grozījumiem Ogres novada pašvaldības domes 2023. gada 20. jūlija lēmumā  “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.” un darba uzdevuma derīguma termiņa pagarināšanu” (protokols Nr. 9; 38.).
2026. gada 20. aprīlī Pašvaldībā saņemts Iesniedzēju iesniegums (reģistrēts Pašvaldībā ar Nr. 2-4.2/1290) ar informāciju, ka detālplānojuma izstrādātājs ir mainīts uz SIA “Reģionālie projekti” un lūgts noslēgt jaunu līgumu par detālplānojuma izstrādi.  
Atbilstoši Līguma 1. pielikumam – detālplānojuma izstrādes laika grafikam, detālplānojuma redakcijas izstrādes termiņš ir 2026. gada 29. maijs, publiskās apspriešanas termiņš ir 2026. gada 29. septembris.  Secināms, ka līdz darba uzdevuma derīguma termiņa beigām nav iespējams pabeigt detālplānojuma izstrādi, kā arī veikt publiskās apspriešanas un detālplānojuma apstiprināšanas procedūras.
Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem”[footnoteRef:1] (turpmāk tekstā – Noteikumi) 103. punkts nosaka, ka detālplānojuma darba uzdevuma derīguma termiņš ir divi gadi. Ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu. [1:  https://likumi.lv/ta/id/269842-noteikumi-par-pasvaldibu-teritorijas-attistibas-planosanas-dokumentiem
] 

Izvērtējot situāciju, tika konstatēts, ka faktiskie vai tiesiskie apstākļi, uz kuru pamata ir izdots darba uzdevums, nav būtiski mainījušies. Šobrīd lielākajai daļai Latvijas novadu, kuru teritorijas ir mainījušās 2021. gada administratīvās reformas laikā noris teritorijas plānojumu izstrāde. Ja pašvaldība neizstrādā teritorijas plānojumu pašu spēkiem, ar to nodarbojas ārpakalpojums, kuru sniedz 3 (trīs) uzņēmumi Latvijā.  Šī brīža situācija teritorijas plānošanas pakalpojumus sniedzošo uzņēmumu darba tirgū norāda, ka lai taupītu Pašvaldības administratīvos resursus, lietderīgi būtu pagarināt darba uzdevumu uz 2 (diviem) gadiem.  
Pārskatot Pašvaldības domes 2023. gada 20. jūlija lēmumu “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.”, konstatētas nepilnības, kuras novēršamas šo grozījumu ietvaros. Lēmuma lemjošajā daļā pamanīta pārrakstīšanās kļūda – kadastra apzīmējums 7494 011 0208 minēts divas reizes, bet nav minēts kadastra apzīmējums 7494 011 0210. Lēmuma 1. pielikumā (darba uzdevumā) kadastra apzīmējumi nav laboti atbilstoši “SIA Geopols” izstrādātajam zemes ierīcības projektam, detālplānojuma teritorija labota tikai grafiski. Ņemot vērā minēto, daba uzdevumā maināmi kadastra apzīmējumi uz aktuālajiem.
Pamatojoties uz Teritorijas attīstības plānošanas likuma 28. panta trešo daļu, Pašvaldību likuma 10. panta pirmās daļas 3. punktu un Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 3. punktu, 39.2. apakšpunktu, 96., 98., 102., 103., 132.punktu

balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Ilmārs Zemnieks, Iluta Jansone, Jānis Iklāvs, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa, Uldis Skudra), "Pret" – nav, 
"Atturas" – nav, "Nepiedalās" – nav, 
Ogres novada pašvaldības dome NOLEMJ:

1. Izdarīt Ogres novada pašvaldības (turpmāk – Pašvaldība) domes 2023. gada 20. jūlija lēmumā “Par detālplānojuma izstrādes uzsākšanu zemes vienībai Līvciema ielā 54, Ikšķilē, Ogres nov.” (turpmāk – Lēmums) šādus grozījumus: 
1.1. lemjošās daļas 1. punktā aizstāt vārdus, ciparus un simbolus “zemes vienībai ar kadastra apzīmējumu 7494 011 0208 un platību 0,58 ha” ar vārdiem, cipariem un simboliem “zemes vienībai ar kadastra apzīmējumu 7494 011 0210 un platību 0,58 ha,”
1.2. Lēmuma 1. pielikumu izteikt jaunā redakcijā atbilstoši šī lēmuma 1. pielikumam.
1.3. Lēmuma 2. pielikumu izteikt jaunā redakcijā atbilstoši šī lēmuma 2. pielikumam.
2. Pagarināt detālplānojuma zemes vienībai Līvciema ielā 54, Ikšķilē, Ogres nov. (turpmāk – Detālplānojums) darba uzdevuma derīguma termiņu par diviem gadiem (līdz 2028. gada 28. augustam).
3. Uzdot Pašvaldības Centrālās administrācijas Juridiskajai nodaļai divu nedēļu laikā pēc šī lēmuma stāšanās spēkā izbeigt starp Pašvaldību un U.J., V.L., L.M. un SIA “Geopols” 2025. gada 19. jūnijā noslēgto līgumu Nr. 11-6/3 par detālplānojuma zemes vienībai Līvciema ielā 54 Ikšķilē, Ogres nov., izstrādi un finansēšanu.
4. Uzdot Pašvaldības Centrālās administrācijas Attīstības un plānošanas nodaļas telpiskajam plānotājam:
4.1. piecu darbdienu laikā pēc šī lēmuma stāšanās spēkā nodrošināt paziņojuma par Detālplānojuma izstrādes uzsākšanu un šī lēmuma ievietošanu Teritorijas attīstības plānošanas informācijas sistēmā, kā arī publicēšanu Pašvaldības oficiālajā tīmekļvietnē;
4.2. nodrošināt šā lēmuma 4.1. punktā minētā paziņojuma publicēšanu Pašvaldības informatīvā izdevuma tuvākajā numurā;
4.3. mēneša laikā pēc 3. punktā minētā līguma izbeigšanas organizēt līguma noslēgšanu starp Pašvaldību un   U.J., V.L., L.M., atbilstoši Lēmuma 2. pielikumam.
5. Uzdot Pašvaldības Centrālās administrācijas Kancelejai informēt U.J., V.L., L.M. par pieņemto lēmumu, nosūtot šī lēmuma protokola izrakstu.
6. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

